smcproject/ml-wiki-sentences huggingface dataset:
ഇതു എന്തുകൊണ്ടാണെന്നു വിശദീകരിക്കാൻ ആസ്റ്റണു കഴിഞ്ഞില്ല.
ആർതർ ഏഡിങ്ങ്ടന്റെ വിശദീകരണം
ആസ്റ്റന്റെ കണ്ടുപിടിത്തത്തിന്റെ പ്രാധാന്യം ബ്രിട്ടീഷ് ജ്യോതിശാസ്ത്രജ്ഞനായ ആർതർ ഏഡിങ്ങ്ടൻ വളരെ പെട്ടെന്ന് തന്നെ മനസ്സിലാക്കി.
ഹൈഡ്രജൻ അണുക്കൾ ഹീലിയം അണുക്കളായി മാറ്റുന്ന പ്രക്രിയയിലൂടെ ആണ് സൂര്യൻ പ്രകാശിക്കുന്നത് എന്നാണ് ആസ്റ്റണിന്റെ പരീക്ഷണ ഫലങ്ങൾ തെളിയിക്കുന്നത് എന്ന് ആ വർഷം ബ്രിട്ടണിൽ നടന്ന ഒരു ശാസ്ത്ര കോൺഗ്രസ്സിൽ ഏഡിങ്ങടൻ വാദിച്ചു.
ഇങ്ങനെ നഷ്ടപ്പെടുന്ന ദ്രവ്യം ഐൻ‌സ്റ്റൈന്റെ പ്രശസ്തമായ E = mc2 എന്ന സമവാക്യം വഴി ഊർജ്ജം ആയി മാറുകയാണ് എന്നു പിന്നീടു മനസ്സിലായി.
അണുസംയോജന പ്രക്രിയകളുടെ പിന്നിലുള്ള സങ്കീർണതകൾ ഒന്നും അറിയാതെ ഏഡിങ്ങ്ടൻ നടത്തിയ ഈ പ്രവചനം പിന്നീട് ശരിയാണെന്ന് തെളിഞ്ഞു.
ഡ്യുറ്റീരിയം അണുകേന്ദ്രത്തിന്റെ കാര്യത്തിൽ നഷ്ടപ്പെട്ട 0.00239 x 1.6604 X 10 -27 x (3 X 108)2 = 0.035715204 X 10 -11 Joules ഊർജ്ജം ആയി പുറത്തുവന്നു.
Joulesനു പകരം കുറച്ച് കൂടി സൗകര്യപ്രദമായ ഒരു ഏകകമാണ് ശാസ്ത്രജ്ഞന്മാർ ഇവിടെ ഉപയോഗിക്കുക.
MeV എന്നാണ് ഈ ഏകകത്തിന്റെ പേര്.
മുകളിൽ Joules-ൽ ഉള്ള ഊർജ്ജത്തെ MeV ലേക്ക് മാറ്റിയാൽ, ഒരു പ്രോട്രോണും ഒരു ന്യൂട്രോണും ചേർന്ന് ഡ്യുറ്റീരിയം അണുകേന്ദ്രം ഉണ്ടാകുമ്പോൾ 2.23 MeV ഊർജ്ജം പുറത്തുവിടുന്നു എന്നു കാണാം.
മറ്റൊരുവിധത്തിൽ പറഞ്ഞാൽ ഡ്യുറ്റീരിയം അണുകേന്ദ്രത്തിലെ പ്രോട്ടോണിനേയും ന്യൂട്രോണിനേയും തമ്മിൽ വേർതിരിക്കണമെങ്കിൽ 2.23 MeV ഊർജ്ജം നല്‌കണം.
അതായത് 2.23 MeV ഊർജ്ജം കൊണ്ടാണ് ഈ രണ്ട് കണങ്ങളേയും തമ്മിൽ ബന്ധിപ്പിച്ചിരിക്കുന്നത്.
പ്രോട്ടോണിനും ന്യൂട്രോണിനും ശരാശരി 1.12 MeV (2.23/2) ക്ക് തുല്യമായ ദ്രവ്യനഷ്ടം സംഭവിച്ചിരിക്കുന്നു.
ഇതിനാണ് ബന്ധനോർജ്ജം അഥവാ Binding energy എന്നു പറയുന്നത്.
ഹീലിയം അണുകേന്ദ്രത്തിന്റെ കാര്യത്തിൽ ഇത് കണക്കു കൂട്ടിയപ്പോൾ അതിന്റെ ശരാശരി ബന്ധനോർജ്ജം 7.075 MeV ആണെന്നു കണ്ടു.
ഇതു ഡ്യുട്ടീരിയത്തിന്റേതിനേക്കാൾ വളരെ കൂടുതൽ ആണെന്നു കാണാം.
മറ്റുചില മൂലകങ്ങളുടെ ബന്ധനോർജ്ജം ഇനി പറയുന്ന വിധമാണ്.
കാർബൺ = 7.45 MeV, ഓക്സിജൻ = 7.67 MeV, കാൽ‌സിയം = 8.277 MeV, ഇരുമ്പ് = 8.49 MeV, അയഡിൻ = 8.295 MeV, ഈയം = 7.541 MeV, യുറേനിയം = 7.245 MeV.
ബന്ധനോർജ്ജ ആരേഖം Binding energy per nucleon of common isotopes.
അണുകേന്ദ്രത്തിലെ കണങ്ങളുടെ എണ്ണവും, കണത്തിന്റെ ശരാശരി ബന്ധനോർജ്ജവും തമ്മിലുള്ള ബന്ധം സൂചിപ്പിക്കുന്ന ആരേഖമാണ്‌ ബന്ധനോർജ്ജ ആരേഖം.
ബന്ധനോർജ്ജ ആരേഖത്തിന്റെ ചിത്രം ചുവടെ ചേർത്തിരിക്കുന്നു.
ഇതിൽ Y-അക്ഷത്തിൽ അണുകേന്ദ്രത്തിലെ കണത്തിന്റെ ശരാശരി ബന്ധനോർജ്ജവും X-അക്ഷത്തിൽ അണുകേന്ദ്രത്തിലെ കണങ്ങളുടെ എണ്ണവും (Atomic mass) കൊടുത്തിരിക്കുന്നു.
ബന്ധനോർജ്ജ ആരേഖവും അണുഭൗതികവും
ഈ ആരേഖം അണു ഭൗതികത്തിൽ വളരെ പ്രാധാന്യമുള്ള ഒന്നാണ്.
ആണവോർജ്ജത്തെ സംബന്ധിച്ചുള്ള പല സുപ്രധാന വിവരങ്ങളും ഈ ഗ്രാഫ് വഴി കിട്ടും.
ഈ വക്രരേഖയുടെ ഉയർന്ന ഭാഗങ്ങൾ കൂടിയ ബന്ധനോർജ്ജത്തെ കാണിക്കുന്നു.
ബന്ധനോർജ്ജം കൂടുതലുള്ള മൂലകങ്ങളിലെ അണുകേന്ദ്രത്തിൽ കണങ്ങൾ തീവ്രമായി ബന്ധപ്പെട്ടിരിക്കുന്നു എന്നതിനാൽ ആ അണു കൂടുതൽ സ്ഥിരത ഉള്ളതായിരിക്കും എന്നർത്ഥം.
അതായതു് ഇത്തരം അണുകേന്ദ്രങ്ങളിലെ കണങ്ങൾ വേർപെടുത്താൻ കൂടുതൽ ഊർജ്ജം നല്‌കണം എന്നർത്ഥം.
മറ്റൊരു വിധത്തിൽ പറഞ്ഞാൽ ഈ വക്രരേഖയിൽ താഴെ കിടക്കുന്ന അണുകേന്ദ്രങ്ങളിലെ കണങ്ങൾ താരതമ്യേനെ ദുർബ്ബലമായിട്ടാണ് അണുകേന്ദ്രത്തിൽ ബന്ധിക്കപ്പെട്ടിരിക്കുന്നത് എന്നും അതിനാൽ അത്തരം അണുകേന്ദ്രങ്ങളിലെ കണങ്ങളെ വേർപെടുത്താൻ കുറഞ്ഞ ഊർജ്ജം നല്‌കിയാൽ മതി എന്ന് പറയാം.
ഗ്രാഫിന്റെ വലത് വശത്തു കാണുന്ന അണുകേന്ദ്രങ്ങൾ വിഭജിക്കുകയാണെങ്കിൽ അത് ഇടത് വശത്ത് ബന്ധനോർജ്ജം കൂടുതൽ ഉള്ള (അതായത് കൂടുതൽ സ്ഥിരതയുള്ള/കെട്ടുറപ്പുള്ള അണുകേന്ദ്രം) അണുകേന്ദ്രം ആയി മാറും.
അതായത് കുറഞ്ഞ ഊർജ്ജം കൊടുത്ത് ഗ്രാഫിന്റെ വലത് വശത്തുള്ള അണുകേന്ദ്രങ്ങളെ വിഭജിച്ചാൽ അത് കൂടുതൽ കെട്ടുറപ്പുള്ള അണുകേന്ദ്രം ആയി മാറും.
ഇതിനാണ് അണുവിഭജനം അഥവാ Nuclear fission എന്നു പറയുന്നത്.
അണുവിഭജനത്തിൽ ഉയർന്ന അറ്റോമികഭാരമുള്ള മൂലകങ്ങളായ യുറേനിയത്തിന്റേയും പ്ലൂട്ടോണിയത്തിനേയും അണുകേന്രങ്ങളെ വിഭജിച്ച് ചെറിയ അണുകേന്ദ്രങ്ങൾ ആക്കുക ആണ് ചെയ്യുന്നത്.
ഈ പ്രക്രിയയിലൂടെ ആണ് ആണവനിലയങ്ങളും ആറ്റം ബോംബും ഒക്കെ ഊർജ്ജം ഉല്‌പാദിപ്പിക്കുന്നത്.
ഇതേ യുക്തി ഉപയോഗിച്ചാൽ ബന്ധനോർജ്ജ ഗ്രാഫ് വേറൊരു സാധ്യത കൂടി തരുന്നു.
അതായത് ഗ്രാഫിന്റെ ഇടത് ഭാഗത്ത്, താഴ്ന്ന മൂലകങ്ങളുടെ മൂന്നു നാല് അണുകേന്ദ്രങ്ങൾ കൂടിചേരുകയാണെങ്കിൽ അത് കൂടുതൽ സ്ഥിരതയുള്ള ഒരു മൂലകം ആയി തീരുന്നു.
ഈ പ്രക്രിയക്കാണ് അണു സംയോജനം അഥവാ Nuclear fusion എന്നു പറയുന്നത്.
നക്ഷത്രങ്ങളിൽ ഈ പ്രക്രിയ വഴിയാണ് ഊർജ്ജം ഉല്‌പാദിപ്പിക്കുന്നത്.
പക്ഷേ അണുസംയോജനത്തിന്റെ കാര്യത്തിൽ ലഭിയ്ക്കുന്ന ഊർജ്ജത്തിന്റെ അളവിന്റെ കാര്യത്തിൽ വ്യത്യാസം ഉണ്ട്.
അതിനെകുറിച്ചുള്ള വിവരങ്ങൾ താഴെ.
ഹൈഡ്രജന്റെ ബന്ധനോർജ്ജം 0 MeV ആകുമ്പോൾ, ഹീലിയത്തിന്റേത് 7.075 MeV ആണ് എന്ന് ഈ ഗ്രാഫിൽ നിന്നു കാണാം.
അതായത് ഹൈഡ്രജൻ അണുകേന്ദ്രങ്ങളെ (പ്രോട്ടോണുകളെ) സംയോജിച്ചിപ്പിച്ച് ഹീലിയം അണുവാക്കുമ്പോൾ ആണ് ഊർജ്ജത്തിന്റെ അളവ് ഏറ്റവും കൂടുതൽ.
മറിച്ച് ഹീലിയത്തെ സംയോജിപ്പിച്ച് അതിനടുത്ത മൂലകം (കാർബൺ) ഉണ്ടാക്കുമ്പോൾ ഉള്ള കാര്യം നോക്കുക.
കാർബണിന്റെ ബന്ധനോർജ്ജം 7.45 MeV ആണ്.
ഹീലിയത്തിന്റേത് 7.075 MeV തും.
അതിനാൽ ഹീലിയത്തിന്റെ അണുകേന്ദ്രത്തെ പ്രോട്ടോണുമായി (ഹൈഡ്രജൻ അണുകേന്ദ്രവുമായി) സംയോജിപ്പിച്ച് കാർബൺ അണുകേന്ദ്രം ഉണ്ടാകുമ്പോൾ 0.375 MeV (7.45 - 7.075) ഊർജ്ജം (energy released per nucleon) മാത്രമാണ് പുറത്തുവരിക.
മറ്റു ഉയർന്ന മൂകലങ്ങളിലേക്ക് പോകുംതോറും പുറത്തു വരുന്ന ഊർജ്ജത്തിന്റെ അളവ് പിന്നേയും കുറഞ്ഞു വരുന്നത് കാണാം.
അതിനാൽ ഹൈഡ്രജൻ അണുകേന്ദ്രങ്ങളെ സംയോജിപ്പിച്ച് ഹീലിയം അണുകേന്ദ്രം ആക്കുന്ന പ്രക്രിയക്കാണ് പ്രപഞ്ചത്തിൽ ഏറ്റവും കൂടുതൽ ഊർജ്ജം പുറത്തു വിടുവാൻ കഴിയുക.
നക്ഷത്രങ്ങൾ ഒക്കെ ഊർജ്ജം ഉല്‌പാദിപ്പിക്കുന്നത് ഈ പ്രക്രിയ വഴിയാണ്.
ഈ ഗ്രാഫിൽ നിന്നു ഏറ്റവും കൂടുതൽ ബന്ധനോർജ്ജം ഉള്ളത് നിക്കലിനും (Nickel-62) ഇരുമ്പിനാണെന്നും (Iron-58, Iron-56) മനസ്സിലാക്കാം.
അണു സംയോജനം വഴി നിക്കലിനു മുകളിലുള്ള മൂലകങ്ങൾ ഉണ്ടാകുമ്പോൾ ഊർജ്ജം പുറത്തു വിടുകയല്ല മറിച്ച് ഊർജ്ജം ആഗിരണം ചെയ്യുകയാണ് എന്ന് അതിൽ നിന്നു മനസ്സിലാക്കാം.
അപ്പോൾ‍ നക്ഷത്രങ്ങളിൽ അത്തരം ഒരു പ്രക്രിയക്ക് വഴിയില്ല.
കാരണം ഊർജ്ജം ഉൽ‌പാദിപ്പിക്കുവാൻ പറ്റാത്ത പ്രക്രിയ നടക്കുമ്പോൾ നക്ഷത്രങ്ങളിൽ ഗുരുത്വാകർഷണം മേൽക്കൈ നേടുന്നു.
അതോടെ നക്ഷത്രങ്ങളുടെ താപനില കുറയുകയും അണുസംയോജനം നടക്കാതാവുകയും ചെയ്യും.
ഇരുമ്പിനു മുകളിലുള്ള മൂലകങ്ങൾ പ്രപഞ്ചത്തിൽ ഉണ്ടായത് മുഖ്യമായും എസ്-പ്രക്രിയ (s-process) എന്ന ആണവ ഉത്പാദനം വഴിയാണ്.
ബന്ദർ സെരി ബെഗവൻ ഇംഗ്ലീഷ് വിലാസം https://ml.wikipedia.org/wiki/Bandar_Seri_Begawan
തെക്കുകിഴക്കൻ ഏഷ്യയിൽ സ്ഥിതി ചെയ്യുന്ന ദ്വീപുരാഷ്ട്രമായ ബ്രൂണൈയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് ബന്ദർ സെരി ബെഗവൻ .
ബന്ദർ ബ്രൂണൈ എന്നറിയപ്പെട്ടിരുന്ന നഗരത്തിനു ബന്ദർ സെരി ബെഗവൻ എന്ന പേർ നൽകിയത് 29ആമത് ബ്രൂണൈ സുൽത്താനായ ഹസനാൽ ബോലിയാഖ് ആണ്.
മലയ് ഭാഷ , ഇംഗ്ലീഷ് , ചൈനീസ് എന്നിവയാണ് ഇവിടുത്തെ പ്രധാന സംസാരഭാഷകൾ .
ബ്രൂണൈ നദിയുടെ വടക്കേക്കരയിലായി സ്ഥിതി ചെയ്യുന്ന ബന്ദർ സെരി ബെഗവനിൽ 2011 സെൻസസ് പ്രകാരം 2,79,224 ആളുകൾ താമസിക്കുന്നു .
അവലംബം പുറത്തേയ്ക്കുള്ള കണ്ണികൾ Bandar Seri Begawan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ബന്ദർ സെരി ബെഗവൻ യാത്രാ സഹായി Municipal Department of Bandar Seri Begawan Archived 2016-11-03 at the Wayback Machine .
ബന്ദർബൻ
ബന്ദർബൻ ( ബംഗാളി : বান্দরবান ) ബംഗ്ലാദേശിലെ തെക്കു കിഴക്കൻ മേഖലയിലെ ഒരു ജില്ലയും ചിറ്റഗോങ് ഡിവിഷൻറെ ഭാഗവുമാണ്.
മൂന്നു ജില്ലകൾ ഒന്നുചേർന്നു രൂപപ്പെടുത്തിയ ചിറ്റഗോങ് ഹില‍്‍ ട്രാക്റ്റ്സിൻറെ ഭാഗമാണിത്.
ഈ ട്രാക്റ്റ്സിലെ മററു രണ്ടു ജില്ലകൾ രംഗമതി ജില്ല, ഖഗ്രാഛാരി ജില്ല എന്നിവയാണ്.
ബംഗ്ലാദേശിലെ ഏറ്റവും ആകർഷകമായ വിനോദ സഞ്ചാര കേന്ദ്രമായാണ് ബന്ദർബൻ കണക്കാക്കപ്പെടുന്നത്.
ബന്ദർബൻ എന്ന വാക്കിനർത്ഥം 'കുരങ്ങന്മാരുടെ അണക്കെട്ട്' ( dam of monkeys ) എന്നാണ്.
ചിറ്റഗോങ് ഹിൽ ട്രാക്റ്റിസിൻറ ഭാഗമായ ഒരു മലമ്പ്രദേശ ജില്ലയായ ബന്ദർബൻ  (4,479 km²) തലസ്ഥാനമായ ധാക്കയിൽ നിന്നു വളരെ വിദൂരത്തിൽ സ്ഥിതി ചെയ്യുന്നു.
ജനസംഖ്യ ഈ മേഖലയിൽ വളരെ കുറഞ്ഞിരിക്കുന്നു (ജനസംഖ്യ 292,900).
ബംഗ്ലാദേശിലെ എല്ലാ ഉയർന്ന കൊടുമുടികളും ഈ ജില്ലയിലാണുള്ളത്.
കൊടുമുടികളുടെ ഉയരം താഴെക്കൊടുത്തിരിക്കുന്നു.
തഹ്‍ജിൻഡോങ് (ബിജോയ് എന്നും അറിയപ്പെടുന്നു)- (1280 മീറ്റർ) മൊവ്‍ഡോക് മ്യൂവൽ (1052 മീറ്റർ) കിയോക്രാഡോങ് (1230 മീറ്റർ)
ബംഗ്ലാദേശിലെ ഏറ്റവും ഉയരത്തിലുള്ള തടാകമായ റെയ്ക്കിയാങ് തടാകം ബന്ദർബനിലാണ് സ്ഥിതി ചെയ്യുന്നത്.
ചിമ്പുക് കൊടുമുടിയും ബൊഗാ തടാകവും ഈ ജില്ലയിലാണുള്ളത്.
പുതുതായി ഏറ്റവും കൂടി ഉയരമുള്ള കൊടുമുടിയെന്നു രേഖപ്പെടുത്തിയ താൻചി ഉപാസിലയിലെ സാക ഹപോങ് കൊടുമുടിയും (3488 അടി) ഇവിടെ നിലനിൽക്കുന്നു.
ബന്ദർബൻ സദർ , താൻചി , ലാമ , നൈഖോങ്ഛാരി , അലി കഡാം , റോവാങ്ഛാരി , റുമാ എന്നിവ ബന്ദർബൻ ജില്ലയുടെ സബ് ജില്ലകളാണ്.
പ്രധാന റോഡുകൾ താഴെപ്പറയുന്നവയാണ്.
ബന്ദർബൻ ജില്ലയുടെ ഭൂപടം ബന്ദർബൻ-റൊവാങ്ഛാരി-റുമാ റോഡ് ബന്ദർബൻ-ചിമ്പക്-താൻചി-അലി കഡാം-ബൈശാരി-ധുൻധുംറോഡ് ചിമ്പുക്-റൂമാ റോഡ് ചിമ്പുക്-തങ്കാബട്ടി-ബാരോ ഔലിയ റോഡ് അസീസ് നഗർ-ഗൊജാലിയ-ലിമ റോഡ് ഖൻഹാത്ത്-ധൊപാഛാരി-ബന്ദർബൻ റോഡ്.
മെഘ്‍ലാ പർജതൻ നിലഛാൽ ഷോയില പ്രൊപാത് പ്രാന്തിക ലെയ്ക് റോഡ് ചിമ്പൂക് റോഡ് ബോഗ ലെയ്ക് റോഡ് റിജുക് ഫാൾ റോഡ് കിയോക്രാഡോങ് റോഡ് താജിങ്ഡോങ് റോഡ് ഷാങ്‍ഗു റിവർ റോഡ് ഗോൾഡൻ ടെമ്പിൾ റോഡ് നീലഗിരി റോഡ് മിരിൻജ പർജതൻ റോഡ് ഉപബോൺ പർജതൻ റോഡ്
മേഖലയിലെ ഉയരം കൂടിയ മലനിരകളുടെയും കൊടുമുടികളുടെയും പട്ടിക താഴെക്കാണിച്ചിരിക്കുന്നു.
Range Peak മുരഞ്ജ (മെരഞ്ജ എന്നും അറിയപ്പെടുന്നു) നിര ബാസിടൌങ്, 664 മീറ്റർ വയ്‍ല നിര (ഈ പർവ്വതനിരയുടെ കൂടുതൽ ഭാഗങ്ങൾ മ്യാൻമറിലാണ്) ചിമ്പൂക്ക് നിര ടിൻഡു, 898m ബാട്ടിമെയ്‍ൻ പർവ്വതനിര ബാറ്റിടൌങ്, 526m പൊലിറ്റായ് പർവ്വത നിര കിയോക്രോഡങ്, 884 മീ.
; റയ്മു ടൌങ് 921 മീ.
സയ്‍ച്ചൽ-മൊവ്ഡോക് പർവ്വതനിര ബിലായിസാരി, 669 മീ.
; മൊവ്ഡോക് മുവൽ 1,003 മീ.
സയ്ച്ചാൽ പർവ്വതനിര വൈബങ് 808 മീ; രങ് ട്‍ലാങ്, 958 മീ; മൊവ്ഡോക് ട്‍ലാങ്, 905 മീ.
വെയ്‍ലാടോങ്, തമ്പാങ് പർവ്വതനിര
ബംഗ്ലാദേശിൻറെ ഉള്ളിൽ നിന്നുത്ഭവിക്കുന്ന ഒരേയൊരു നദിയായ സാൻഗു നദി (സാങ്പോ അല്ലെങ്കിൽ ഷാൻഖ എന്നും അറിയപ്പെടുന്നു) ബന്ദർബനിലൂടെയാണൊഴുകുന്നത്.
ഈ ജില്ലയിലെ മറ്റു നദികൾ മതമുഹുരി, ബഖാലി എന്നിവയാണഅ.
ബംഗ്ലാദേശിലെ ഏറ്റവും വലിയ തടാകമായ കപ്തായി തടാകത്തിൻറെ ഭാഗങ്ങൾ ജില്ലയിലേയ്ക്കു വ്യാപിച്ചു കിട്ക്കുന്നു.
വിനോദ സഞ്ചാര കേന്ദ്രങ്ങൾ ബോഗ തടാകം.
ബംഗ്ലാദേശിലെ ബന്ദർബൻ പട്ടണത്തിലെ ഏറ്റവും മനോഹരമായ തടാകമാണിത്.
ബഗാകയിൻ തടാകം, ബാഗം തടാകം എന്ന പേരുകളിലും ഇതറിയപ്പെടുന്നു.
ബന്ദർബനിലെ റുമ സദർ ഉപാസിലയിൽ നിന്ന് 18 കിലോമീറ്റർ ദൂരമുണ്ട് ഇവിടേയ്ക്ക്.
തടാകം സ്ഥിതി ചെയ്യുന്ന പ്രദേശം 15 എക്കറിലാണ് പരന്നു കിടക്കുന്ന്ത്.
ഈ തടാകം സമുദ്രനിരപ്പിൽ നിന്ന് 3000 അടി ഉയരത്തിലാണ് സ്ഥിതി ചെയ്യുന്നത്.
തടാകത്തിലെ ജലത്തിനു നീല നിറമാണ് തോന്നിക്കാറുള്ളത്.
തടാകത്തിൻറെ ഉത്ഭവത്തെക്കുറിച്ച് ഇവിടെയുള്ള ജനങ്ങളുടെയിടയിൽ പലവിധത്തിലുള്ള കഥകളുമുണ്ട്.
ഒരോ വർഷങ്ങളിലും രാജ്യത്തിനകത്തുനിന്നും പുറത്തു നിന്നു അനേകായിരും വിനോദസഞ്ചാരികൾ ഈ തടാകത്തിൻറെയും സമീപപ്രദേശങ്ങളുടെയും അനുപമ സൌന്ദര്യം നുകരാനെത്തുന്നു.
ശൈത്യകാലത്താണ് ഏറ്റവും കൂടുതൽ തിരക്ക്.
ബൌം, ഖുമി എന്നീ വർഗ്ഗക്കാരുടെ അധിവാസ സ്ഥലം ഈ തടാകത്തിനു സമീപമാണ്.
മഴക്കാലത്ത് തടാകത്തിലെത്തിച്ചേരാൻ ബുദ്ധിമുട്ടാണ്.
നല്ല റോഡുകളുടെ അഭാവമാണിതിനു കാരണം.
റുമ മുതൽ ബോഗതടാകം വരെയുള്ള റോഡിൻറെ പണികൾ പൂർത്തിയായിട്ടില്ല.
ബുദ്ധ ധത്തു ജാദ
ബുദ്ധ ധത്തു ജാദി ഒരു തേരാവദ ബുദ്ധക്ഷേത്രമാണ്.
ഇതിന് ബന്ദർബൻ സുവർണ്ണ ക്ഷേത്രം എന്നും പേരുണ്ട്.
ചിമ്പുക് മല
ചിമ്പുക് മല ബംഗ്ലാദേശിലെ മൂന്നാമത്തെ വലിയ പർവ്വതമാണ്.
ബന്ദർബൻ സദറിൽ നിന്ന് 26 കിലോമീറ്റർ ദൂരമാണിവിടേയ്ക്ക്.
കിയോക്രാഡോങ
ഇത് ബംഗ്ലാദേശിലെ രണ്ടാമത്തെ വലിയ പർവ്വതമാണ്.
ഇതിന് സമുദ്രനിരപ്പിൽ നിന്ന് ഏകദേശം 4,035  അടി  (1,230 മീറ്റർ) ഉയരമുണ്ട് നിലാചൽ ടൂറിസ്റ്റ് സ്പോട്ട്
ഈ പ്രദേശം പരിപാലിച്ചു വരുന്നത് ബന്ദർബൻ ജില്ലാ ഭരണകൂടമാണ്.
ഇതിന് ടൈഗർ ഹിൽ എന്നും പേരുണ്ട്.
മിരിഞ്ച പർജതൻ
ബന്ദർബൻ ജില്ലയിലെ, ലാമ ഉപാസിലയിലാണിത്.
ഈ വിനോദസഞ്ചാര കേന്ദ്രം സമുദ്രനിരപ്പിൽ നിന്ന് 1500 അടി ഉയരത്തിലാണ് സ്ഥിതി ചെയ്യുന്നത്.
നഫഖും
നഫഖും ബന്ദർബനിലെ ഒരു മനോഹര വെള്ളച്ചാട്ടമാണ്.
നഫഖും, രെമാക്ര എന്നിവ
ബന്ദർബനിലെ മനോരഹമായ വെള്ളച്ചാട്ടങ്ങളിലൊന്നാണ് നഫഖും ഈ വെള്ളച്ചാട്ടം, സാൻഗു നദിയിൽ, താംചി ഉപാസിലയിലെ വിദൂരസ്ഥമായ സ്ഥലത്താണ് സ്ഥിതി ചെയ്യുന്നത്.
നീലഗിര, താഞ്ചി എന്നിവ
നീലഗിര അഥവാ നിൽ ഗിരി ബന്ദർബനിലെ ഉയരം കൂടിയ പർവ്വതങ്ങളിലൊന്നാണ്.
ഈ പർവ്വതത്തിന് 3,5000 അടി ഉയരമുണ്ട്.
ബന്ദർബൻ ജില്ലയിലെ താഞ്ചി തന എന്ന സ്ഥലത്താണിതു നിലനിൽക്കുന്നത്.
ബന്ദർബനിൽ നിന് 46 കിലോമീറ്റർ ദരെ ബന്ദർബൻ-ചിമ്പുക്-താഞ്ചി റോഡിലാണ് നീലഗിരിയുടെ സ്ഥാനം.
പ്രാന്റിക് തടാകം.
പ്രാൻറിക് തടാകം ബന്ദർബൻ ജില്ലയിലെ ഒരു പ്രധാന സന്ദർശക കേന്ദ്രമാണ്.
ഈ തടാകത്തിനു ചുറ്റും പലവിധ മരങ്ങളും ചെടികളും മൂടി നിൽക്കുന്നു.
ഷോയിലോ പ്രോബത്
ഷോയിലോ പ്രോബത് എന്ന പേരിലറിയപ്പെടുന്ന ഈ വെള്ളച്ചാട്ടം ബന്ദർബനിലെ മിലാഞ്ചാരിയിലാണ്.
ബന്ദർബൻ ടൌണിൽ നിന്ന് താഞ്ചി വഴിയുള്ള നാലു കിലോമീറ്റർ റോഡിലൂടെ ഇവിടെയെത്താം ഉപാബൊൻ പർജാതൻ
ഉപാബൊൻ പർജാതൻ ബന്ദർബനിലെ നൈഖോങ്ചാരിയിലുള്ള ടൂറിസ്റ്റുകളെ ആകർഷിക്കുന്ന ഒരു സ്ഥലമാണ്.
പ്രകൃതിയുടെ ഒരു വരദാനമായി ഇതറിയപ്പെടുന്നു.
ഇവിടെ ചുറ്റുപാടം വൃക്ഷങ്ങളാൽ മൂടിയ ഒരു തടാകം നിലനിൽക്കുന്നുണ്ട്.
ബന്ദർബൻ പട്ടണം Bandarban DC Office
52 km² ചുറ്റളവുള്ള ബന്ദർബൻ മലയോര പട്ടണത്തിൽ 32,000 ജനങ്ങൾ ജീവിക്കുന്നു.
ഇവിടുത്തെ ജനങ്ങളിൽ ഏറിയ പങ്കും മാർമ വർഗ്ഗക്കാരാണ്.
ഒരു ലൈബ്രറിയും മ്യൂസിയവും ഉൾപ്പെടുന്ന ട്രൈബൽ കൾച്ചറൽ ഇൻ‌സ്റ്റിറ്റ്യൂട്ട് ഇവിടെ സ്ഥിതി ചെയ്യുന്നു.
ജില്ലിയിലെ ഏറ്റവും നല്ല ചികിത്സാ സൌകര്യമുള്ള ബന്ദർബൻ ടൌൺ ആശുപത്രി ഇവിടെയാണുള്ളത്.
ഇവിടെയുള്ള മറ്റു സ്ഥാപനങ്ങൾ ജില്ലാ പബ്ലിക് ലൈബ്രറി, ബന്ദർബൻ ഗവൺമെൻറ് കോളജ്, ജില്ലാ സ്റ്റേഡിയം, മൂവി തീയേറ്റർ, 13, 14 നൂറ്റാണ്ടുകളിലെ രാജകീയ ശ്മശാനം, രാജകൊട്ടാരം എന്നിവയാണ്.
അനേകം പള്ളികളെക്കൂടാതെ കാളീദേവിയുടെ ഒരു ക്ഷേത്രവും, ജാതി പരയിൽ സ്ഥിതി ചെയ്യുന്ന ക്രിസ്ത്യൻ പള്ളിയായ ഫാത്തിമാ റാണി കാത്തലിക് ചർച്ച് എന്നിവ ഇവിടെയുണ്ട്.
ചിത്രശാല ചിൻഗ്രി ഛോർന ബുദ്ധ ധടു ജാദി കിയോകരഡോങ് മൈൽ സ്റ്റോൺ നഫഖും ഫാൾl രാം ജാദി ക്ഷേത്രം ( Buddha Dhatu Jadi ) എസ്കെയ്പ്പ് റിസോർട്ട് വ്യൂ - നിലാചോൽ നിലാചോൽ അവലംബം
ബന്ധുക്കൾ ശത്രുക്കൾ ഇംഗ്ലീഷ് വിലാസം https://ml.wikipedia.org/wiki/Bandhukkal_Sathrukkal
ശ്രീകുമാരൻ തമ്പിയുടെ സംവിധാനത്തിൽ ജയറാം , മുകേഷ് , നരേന്ദ്രപ്രസാദ് , തിലകൻ , രോഹിണി , രൂപിണി എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ബന്ധുക്കൾ ശത്രുക്കൾ .
മനുഷ്യ ബന്ധങ്ങളുടെ അർത്ഥവും വ്യർത്ഥതയും മുഖ്യവിഷയമായി അമൃതേശ്വരി പ്രൊഡക്ഷൻസിന്റെ ബാനറിൽ ശ്രീകുമാരൻ തമ്പി നിർമ്മിച്ച ഈ ചിത്രം വിതരണം ചെയ്തത് അമൃതാ ഫിലിംസ് ആണ്.
കഥ, തിരക്കഥ, സംഭാഷണം എന്നിവ എഴുതിയതും ശ്രീകുമാരൻ തമ്പിയാണ്.
ഈ ചിത്രം ഇറങ്ങി 21 വർഷങ്ങൾക്കുശേഷമാണ് അദ്ദേഹം അടുത്ത ചിത്രം സംവിധാനം ചെയ്തത്.
അഭിനേതാക്കൾ ജയറാം – ആനമല ഹരിദാസ് മുകേഷ് – ചന്ദ്രൻ കുഞ്ഞ് തിലകൻ – ദാമോദരൻ നരേന്ദ്രപ്രസാദ് – വിശ്വംഭരൻ ജഗതി ശ്രീകുമാർ – സാക്ഷി ഒടുവിൽ ഉണ്ണികൃഷ്ണൻ – വാസു വിജയരാഘവൻ – ഉത്തമൻ ഇന്നസെന്റ് – ആനന്ദക്കുറുപ്പ് കൊല്ലം തുളസി – സുഗുണൻ റിസബാവ – അശോകൻ മാമുക്കോയ പറവൂർ ഭരതൻ രോഹിണി – ശ്രീദേവി രൂപിണി – ശകുന്ദള കെ.പി.എ.സി. ലളിത – മണിയമ്മ കനകലത – കമലാക്ഷി സംഗീതം
ഗാനരചന, സംഗീതം എന്നിവ നിർവ്വഹിച്ചതും ശ്രീകുമാരൻ തമ്പി ആണ്.
ഗാനങ്ങൾ മാഗ്നാസൗണ്ട് വിപണനം ചെയ്തിരിക്കുന്നു.
ഈ ചിത്രത്തിലൂടെ സംഗീതസംവിധായകനായി മാറിയ ശ്രീകുമാരൻ തമ്പി 21 വർഷങ്ങൾക്കുശേഷമാണ് ഒരു ചിത്രത്തിന് സംഗീതസംവിധാനം നിർവ്വഹിച്ചത്.
എന്നാൽ പിന്നീട് അദ്ദേഹം ധാരാളം ആൽബങ്ങൾക്കും ടി.വി. സീരിയലുകൾക്കും സംഗീതസംവിധാനം നിർവഹിച്ചിട്ടുണ്ട്.
കെ.ജെ. യേശുദാസ് , കെ.എസ്. ചിത്ര എന്നിവർ ആലപിച്ച ഈ ചിത്രത്തിലെ ഗാനങ്ങൾ വൻ ഹിറ്റുകളാണ്.
ഒരാഴ്ചയ്ക്കുള്ളിൽ ലക്ഷക്കണക്കിന് കോപ്പികളാണ് വിറ്റുപോയത്.
അക്കാലത്തെ കാസറ്റ് വിപണിയിൽ ഒരു വൻ റെക്കോർഡായിരുന്നു ഇത്.
ശ്രീകുമാരൻ തമ്പിക്ക് ഇതെത്തുടർന്ന് ഒരു ഗോൾഡൻ ഡിസ്ക് സമ്മാനമായി ലഭിച്ചു.
ഗാനങ്ങൾ ബന്ധുവാര് ശത്രുവാര് – കെ.ജെ. യേശുദാസ് ആലപ്പുഴ പട്ടണത്തിൽ – കെ.ജെ. യേശുദാസ് മലയാളി പെണ്ണേ – കെ.ജെ. യേശുദാസ് ചുംബന പൂ കൊണ്ട് മൂടി – കെ.ജെ. യേശുദാസ് പൂനിറം കണ്ട് ഓടി വന്നു – കെ.ജെ. യേശുദാസ് , കെ.എസ്. ചിത്ര , കോറസ് ബന്ധുവാര് ശത്രുവാര് – കെ.ജെ. യേശുദാസ് തൽക്കാല ദുനിയാവ്‌ – കെ.ജെ. യേശുദാസ് അണിയറ പ്രവർത്തകർ ഛായാഗ്രഹണം: രാ‍മചന്ദ്രബാബു ചിത്രസം‌യോജനം: ജി. മുരളി കല: ബാവ ചമയം: കെ.വി. ഭാസ്കരൻ നൃത്തം: കലാമണ്ഡലം സത്യഭാമ സംഘട്ടനം: സി.എസ്. പത്മനാഭൻ പരസ്യകല: ആൻ’സ് നിശ്ചല ഛായാഗ്രഹണം: സതീഷ് മണ്ണാർക്കാട് എഫക്റ്റ്സ്: മനോഹരൻ നിർമ്മാണ നിയന്ത്രണം: കെ.ആർ. ഷണ്മുഖം നിർമ്മാണ നിർവ്വഹണം: പി.സി. മോഹനൻ അസോസിയേറ്റ് ഡയറക്ടർ: വാസൻ ഓഫീസ് അഡ്മിനിസ്ട്രേഷൻ: എസ്.ബി. ബോസ് വാതിൽ‌പുറ ചിത്രീകരണം: മെരിലാന്റ് പുറത്തേക്കുള്ള കണ്ണികൾ ബന്ധുക്കൾ ശത്രുക്കൾ ഇന്റർനെറ്റ് മൂവി ഡാറ്റാബേസിൽ ബന്ധുക്കൾ ശത്രുക്കൾ – മലയാളസംഗീതം.
മോർ ഗ്രിഗോറിയോസ് യാക്കോബായ വിദ്യാർത്ഥി പ്രസ്ഥാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മോർ ഗ്രിഗോറിയോസ് യാക്കോബായ വിദ്യാർത്ഥി പ്രസ്ഥാനം, യാക്കോബായ സുറിയാനി ഓർത്തോഡോക്സ് സഭക്ക് വേണ്ടി സ്ഥാപിക്കപ്പെട്ട പ്രസ്ഥാനമാണ്.
എല്ലാം മേഖലകളിലുള്ള വിദ്യാർത്ഥികളും ഈ പ്രസ്ഥാനത്തിൻ്റെ പങ്കാളികളാണ്.
സ്‌കൂൾ മുതൽ കോളേജ് വരെ ഇതിൻ്റെ വളർച്ച തിളങ്ങി നിൽക്കുന്നു.
മോർ മത്തായി ആശ്രമം ഇംഗ്ലീഷ് വിലാസം https://ml.wikipedia.org/wiki/Mar_Mattai_monastery
ഉത്തര ഇറാഖിലെ അൽഫാഫ് പർവ്വതത്തിൽ സ്ഥിതി ചെയ്യുന്ന ഒരു ക്രിസ്തീയ ആശ്രമമാണ് മാർ മത്തായി ദയറാ ( സുറിയാനി : ܕܝܪܐ ܕܡܪܝ ܡܬܝ ; The Monastery of St. Matthew , Arabic , دير مار متى ).
ഇപ്പോൾ നിലവിൽ ഉള്ള ഏറ്റവും പഴക്കം ചെന്ന ദയറാ ആണിത്.
സുറിയാനി ക്രിസ്തീയതയെ കുറിച്ചുള്ള വളരെ വിപുലമായ ലേഖനങ്ങളൂം എഴുത്തുകളും മൂലം ഇവിടം വളരെ പ്രസിദ്ധമാണ്.
ബിഷപ്പ് മോർ തിമോത്തിയോസ് മൂസാ എ ഷാമാനിയുടെ സേവനത്തിൻകീഴിലുള്ള ആർച്ച് ബിഷപ്പിന്റെ കേന്ദ്രവുംകൂടിയാണിത്.
റോമൻ ചക്രവർത്തി ജൂലിയന്റെ പീഡനങ്ങളെത്തുടർന്ന് പ്രാചീന നഗരമായ അമിഡിൽനിന്ന് ഓടിപ്പോയ മാർ മാത്തായി എന്ന സന്യാസിയാണ് ഈ ആശ്രമം സ്ഥാപിച്ചത്.
സിറിയാക് പാരമ്പര്യമനുസരിച്ച് അദ്ദേഹം മോർ ബെഹ്നാമിലെ സഹോദരിയെ സൗഖ്യമാക്കുകയും സഹോദരനെയും സഹോദരിയെയും ക്രിസ്തീയതയിലേക്ക് പരിവർത്തനം നടത്തുകയും ചെയ്തു.
അവരുടെ പിതാവായിരുന്ന അസീറിയയിലെ രാജാവ് സിൻഹാരിബ് തന്റെ മകനെയും മകളെയും ആദ്യം വധിച്ചുവെങ്കിലും പിന്നീട് മത്തായിക്ക് അദ്ദേഹത്തിന്റെ മഠം സ്ഥാപിക്കാനായി അൽഫാഫ് മലമുകളിൽ സ്ഥലം നൽകി ആദരിച്ചിരുന്നു.
സിറിയക് അനുയായികളുടെ ഒരു ചെറിയ സംഘവുമായി പെട്ടെന്നുതന്നെ യോജിപ്പിക്കപ്പെട്ട മത്തായി അദ്ദേഹത്തിന്റെ നേതൃത്വത്തിൻകീഴിൽ ശരിയായ സന്ന്യാസ സ്വഭാവമുള്ള ഒരു​ സമൂഹത്തെ വികസിപ്പിച്ചെടുത്തു.
1171 ൽ, അയൽപ്രദേശത്തുനിന്നുള്ള കുർദ്ദുകൾ സന്ന്യാസിമഠത്തിനുനേരേ നിരവധി ആക്രമണങ്ങൾ നടത്തിയെങ്കിലും സന്യാസികളുടെയും പ്രാദേശിക ക്രിസ്ത്യാനികളുടെയും ഒരു കൂട്ടായ്മയുടെ ശക്തമായ പ്രതിരോധത്തെത്തുടർന്ന് അവർ പിന്തിരിപ്പിക്കപ്പെട്ടു.
തങ്ങളുടെ ആക്രമണങ്ങളെല്ലാം അവസാനിപ്പിച്ച് അവർക്ക് 30 ദിനാർ നൽകാമെന്ന് കുർദ്ദുകൾ വാഗ്ദാനം ചെയ്യുകയും ചെയ്തതോടെ സന്യാസിമാർ ആശ്രമം സുരക്ഷിതമായിരിക്കുമെന്നു വിശ്വസിക്കുകയും പ്രാദേശിക ക്രിസ്ത്യാനികളെ അവരുടെ ഗ്രാമങ്ങളിലേക്ക് തിരിച്ചയക്കുകയും ചെയ്തു.
പിന്നീട്, 1500 കുർദ്ദുകളടങ്ങിയ ഒരു സംഘം സന്ന്യാസി മഠത്തെ കൊള്ളയടിക്കുകയും കോട്ടയ്‌ക്കുള്ളിലെ ഉന്നതസ്ഥാനത്ത് അഭയസ്ഥലം കണ്ടെത്താൻ സാധിക്കാതെയിരുന്ന 15 സന്യാസിമാരെ കൊല്ലുകയും ചെയ്തു.
ആക്രമണത്തെ അതിജീവിച്ച സന്യാസിമാർ ആശ്രമം ഉപേക്ഷിച്ചുപോകുകയും മൊസൂളിലേയ്ക്ക് കൂടുമാറുകയും ചെയ്തു.
ആക്രമണത്തെക്കുറിച്ച് കേട്ടറിഞ്ഞ മൊസൂളിലെ ഗവർണർ കുർദ്ദുകളെ ആക്രമിക്കുകയും അവരിൽ പലരെയും കൊല്ലുകയും ചെയ്തു.
തിരിച്ചടിച്ച കുർദ്ദുകൾ 9 നെസ്റ്റോറിയൻ ഗ്രാമങ്ങൾ നശിപ്പിക്കുകയും അവിടുത്തെ നിവാസികളെ കൊലപ്പെടുത്തുകയും മാർ സെർഗിയസ്‍ ആശ്രമത്തെ ആക്രമിക്കുകയും ചെയ്തു.
1369 ൽ ആശ്രമത്തിനുനേരേയുണ്ടായ മറ്റൊരു കുർദ്ദിഷ് ആക്രമണത്തിൽ പല കൈയെഴുത്തുപ്രതികളും നശിപ്പിക്കപ്പെട്ടു.
പത്തൊൻപതാം നൂറ്റാണ്ടിൽ കുർദ്ദുകൾ നിരവധി തവണ ആശ്രമം കൊള്ളയടിക്കുകയുണ്ടായി.
ഇപ്പോൾ സിറിയക് ഓർത്തഡോക്സ് ചർച്ച് ഈ ആശ്രമത്തെ പരിപാലിക്കുന്നതോടൊപ്പം ഇവിടെയുള്ള ഒരു ചെറിയ ഗ്രാമത്തെ സേവിക്കുകയും ചെയ്യുന്നു.
എല്ലാ വർഷവും സെപ്റ്റംബർ 18 ന് വിവിധ ക്രൈസ്തവ സഭകളിൽ നിന്നുള്ള ക്രിസ്ത്യൻ വിശ്വാസികൾ ഈ സന്ന്യാസ മഠത്തിൽ ഒത്തുകൂടുകയും മാർ മരണത്തിന്റെ ഓർമ്മപുതുക്കൽ ദിനം ആചരിക്കുകയും ചെയ്യുന്നു.
↑ Michael Goldfarb , Ahmad's War, Ahmad's Peace (New York: Carroll Graf, 2005).
മോൻസ് ജോസഫ് ഇംഗ്ലീഷ് വിലാസം https://ml.wikipedia.org/wiki/Mons_Joseph
കേരള കോൺഗ്രസ് (ജോസഫ്) നേതാവും മുൻ കേരള പൊതുമരാമത്തുമന്ത്രിയുമാണ് മോൻസ് ജോസഫ് (ജനനം: മേയ് 30 , 1964 - ).
ഇപ്പോൾ കടുത്തുരുത്തി മണ്ഡലത്തെ നിയമസഭയിൽ പ്രതിനിധീകരിക്കുന്നു.
കടുത്തുരുത്തിയിലെ ആപ്പാഞ്ചിറയിൽ 1964 മേയ് 30-ന് ഒ. ജോസഫിന്റെയും മറിയാമ്മ ജോസഫിന്റെയും മകനായി ജനിച്ച മോൻസ് ജോസഫ് നിയമബിരുദധാരിയാണ്.
വിദ്യാഭ്യാസ കാലത്തുതന്നെ കേരള കോൺഗ്രസ്സിന്റെ വിദ്യാർത്ഥിസംഘടനയിലൂടെ രാഷ്ട്രീയത്തിൽ സജീവമായി.
കെ.എസ്.സി. പ്രസിഡന്റ്, ജനറൽ സെക്രട്ടറി എന്നി നിലകളിൽ പ്രവർത്തിച്ചു.
യൂത്ത് ഫ്രണ്ട് (ജെ) സംസ്ഥാന പ്രസിഡന്റ്, കേരള കോൺഗ്രസ് കോട്ടയം ജില്ലാ കമ്മറ്റി പ്രസിഡന്റ് എന്നി സ്ഥാനങ്ങളും വഹിച്ചു.
1996-ൽ ആദ്യമായി നിയമസഭയിലേക്കു തിരഞ്ഞെടുക്കപ്പെട്ടു.
ടി.യു. കുരുവിള രാജി വെച്ചതിനെത്തുടർന്ന് 2007 ഒക്ടോബർ 18-ന് വി.എസ്. അച്യുതാനന്ദൻ മന്ത്രിസഭയിൽ പൊതുമരാമത്തുമന്ത്രിയായി.
അവലംബം ↑ ↑ Monce Joseph എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോൻ ജനത ഇംഗ്ലീഷ് വിലാസം https://ml.wikipedia.org/wiki/Mon_people
ബർമ്മയിലെ ഒരു ഗോത്ര ജനവിഭാഗമാണ് മോൻ ജനത -(Mon people).
ഇപ്പോഴത്തെ മ്യാൻമറിലെ മോൻ സംസ്ഥാനത്തും പെഗു ഡിവിഷനും ബാഗോ ഡിവിഷനും ചേർന്നുള്ള ബാഗോ പ്രവിശ്യയിലുമാണ് ഈ ജനത വസിക്കുന്നത്.
കൂടാതെ ബർമ്മയുടേയും തായ്‌ലാന്റിന്റേയും തെക്കൻ തീരത്തും ഇർറവാഡി നദീമുഖ തുരുത്തിലും മോൻ ജനങ്ങൾ വസിക്കുന്നുണ്ട്.
തെക്കുകിഴക്കൻ ഏഷ്യയിലെ ആദ്യകാല ജനതയിൽ ഉൾപ്പെട്ട ഒരു വിഭാഗമാണ് മോൻ ജനത.
ഇൻഡോചൈനയിൽ ബുദ്ധമതത്തിലെ ഒരു അവാന്തര വിഭാഗമായ ഥേരവാദ ബുദ്ധിസം പ്രചരിപ്പിച്ചത് ഈ ജനതയാണ്.
ബർമ്മൻ സംസ്‌കാരത്തിന്റെ സ്വാധീനമായിരുന്നു മോൻ ജനതയുടെ പ്രധാന സ്രോതസ്സ്.
ആസ്‌ട്രോഏഷ്യാറ്റിക് ഭാഷയായ മോൻ ഭാഷയാണ് ഇവർ സംസാരിക്കുന്നത്.
ദക്ഷിണപൂർവേഷ്യൻ രാജ്യങ്ങളിൽ എട്ട് കോടിയോളം ജനങ്ങൾ ഉപയോഗിക്കുന്ന ഭാഷകളെ ദക്ഷിണപൂർവേഷ്യൻ ഭാഷകൾ എന്നോ ആസ്‌ട്രോഏഷ്യാറ്റിക് ഭാഷകൾ എന്നോ അറിയപ്പെടുന്നുടുന്നുണ്ട്.
തായ്‌ലാന്റിലെ ആദിമ ജനവിഭാഗമായ നിയാഹ് കുർ ജനതയും മോൻ ജനതയുടെതും പൊതുവായ ഒരു ഉറവിടമാണെന്നാണ് കരുതുന്നത്.
കിഴക്കൻ മോൻ ജനത തായ്‌ലാന്റിലെ നിലവിലെ രാജകുടുംബത്തിൽ പെട്ടവരാണ്, വളരെ മുൻപ് തായ് സംസ്‌കാരത്തിലേക്ക് സ്വംശീകരിച്ച മോൻ വംശജരാണ് ഇവർ.
എന്നാലും ജങ്കിരി രാജവംശത്തിലെ സ്ത്രീകൾ അവരുടെ അനുഷ്ടാനങ്ങൾ ഇപ്പോയും നിലനിർത്തുന്നുണ്ട്.
അവരുടെ മോൻ പാരമ്പര്യങ്ങളും തായ് കോർട്ടിൽ ഇപ്പോഴും സജീവമായി നിലനിർത്തുന്നുണ്ട്.
ബർമ്മയിലെ പടിഞ്ഞാറൻ മോൻ ജനത, വലിയ തോതിൽ ബമർ സൊസൈറ്റിയാൽ ആഗിരണം ചെയ്യപ്പെട്ടിരിക്കുന്നു, എന്നാൽ, തങ്ങളുടെ ഭാഷയും സംസ്‌കാരവും കാത്തുസൂക്ഷിക്കുമെന്നും രാഷ്ട്രീയ സ്വയം ഭരണവകാശം  വീണ്ടെടുക്കാനുള്ള പോരാട്ടം തുടരുകയാണ് ഇവർ
ബർമ്മയിലെ മോൻ ജനത അവരുടെ പരമ്പരാഗത് മേഖലകളെ അടിസ്ഥാനമാക്കി മൂന്ന് ഉപവിഭാഗങ്ങളായി തരംതിരിച്ചിരിക്കുന്നു.
ഇർറാവഡി ഡൽറ്റയിലെ പത്തീനിലുള്ള മോൻ ജനത മാൻ നിയ എന്നും മധ്യ പ്രവിശ്യയിലെ ബാഗോവിലുള്ള മോൻ ജനങ്ങൾ മാൻ ദുയിൻ തെക്കുകിഴക്കൻ മൊട്ടമയിലുള്ള മോൻ വംശം മാൻ ഡ എന്ന പേരിലുമാണ് അറിയപ്പെടുന്നത്.
മോൻ ജനതയും ബമർ ജനതയും പൊതുവായി ജനിക പരമായി  ചില സാമ്യതകൾ അടുത്ത കാലത്ത് നടന്ന പഠനങ്ങൾ സൂചിപ്പിക്കുന്ന തെളിവുകൾ കണ്ടെത്തിയിട്ടുണ്ട്.
ചരിത്രം തായ്‌ലാന്റ് വംശജയായ ഒരു മോൻ വനിത, 1904ൽ
തെക്കുകിഴക്കൻ ഏഷ്യയുടെ വടക്ക് ഭാഗത്ത് ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന മുനമ്പായ ഇന്തോചൈനയിലെ ആദ്യകാല ഗോത്രങ്ങളിൽ ഒന്നാണ് മോൻ ജനതയെന്നാണ് വിശ്വാസം.
(ഇന്നത്തെ കംബോഡിയ , വിയറ്റ്‌നാം , ലാവോസ് എന്നീ രാജ്യങ്ങൾ ഉൾക്കൊള്ളുന്ന പ്രദേശമാണ് ഇന്തോചൈന. )
ഈ ജനത മധ്യ തായ്‌ലാന്റിൻ ആറു മുതൽ 13ആം നൂറ്റാണ്ടുവരെ ദ്വാരവതി (Dvaravati) നാഗരികത ഉൾപ്പെടെ ചില നാഗരികതകളും സ്ഥാപിച്ചിരുന്നു.
അവരുടെ സംസ്‌കാരം തായ്‌ലാന്റിലെ ഏറ്റവും വലിയ പ്രവിശ്യയായിരുന്ന ഇസാൻ വരെ വ്യാപിച്ചു.
മധ്യ ലാവോസിലെ ശ്രി ഗോതാപുര, നോർത്ത് ഈസ്‌റ്റേൺ തായ്‌ലാന്റ്, നോർത്തേൺ തായ്‌ലാന്റിലെ ഹരിപുൻചായി, താറ്റോൺ കിംഗ്ഡം വരെ ഇവരുടെ സ്വാധീനം വ്യാപിച്ചിരുന്നു.
തങ്ങളുടെ ഹിന്ദു സമകാലികരായ ഖെമർ, ചാം ജനങ്ങളിൽ നിന്നും വ്യത്യസ്തമായി ശ്രിലങ്കയിൽ നിന്നുള്ള ഥേരവാദ മിഷണറിമാരിൽ നിന്ന് ആദ്യമായി ബുദ്ധമതം സ്വീകരിച്ചത് മോൻ ജനതയായിരുന്നു.
എഡി 550ൽ ഉപയോഗിച്ചതെന്ന് കരുതുന്ന പുരാതന മോൻ കൈയെഴുത്ത് പ്രമാണങ്ങൾ മധ്യ തായ്‌ലാന്റിലെ സരബുരി പ്രവിശ്യയിലെ ഒരുഗുഹയിൽ നിന്ന് കണ്ടെത്തി.
മോൻ ജനത പല്ലവ അക്ഷരമാല സ്വീകരിച്ചിരുന്നു.
എന്നാൽ, താറ്റോൺ രാജവംശവുമായി ബന്ധപ്പെട്ട യാതോരു അവശിഷ്ടങ്ങളും കണ്ടെത്തിയിട്ടില്ല.
ബമർ ജനതയുടെയും നോർത്തേൺ തായ്‌ലാന്റിലെ ലന്ന രാജവംശത്തേയും കുറിച്ച് ഇതിൽ പരാമർശമുണ്ടായിരുന്നു.
മോർക്കുളങ്ങര ഭഗവതിക്ഷേത്രം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Morkulangara_Sri_Bhagavathi_Temple
കോട്ടയം ജില്ലയിലെ ചങ്ങനാശ്ശേരിയിൽ വാഴപ്പള്ളിയിൽ സ്ഥിതിചെയ്യുന്ന പുരാതന ഭദ്രകാളിക്ഷേത്രമാണ് മോർക്കുളങ്ങര ശ്രീ ഭഗവതിക്ഷേത്രം.
വാഴപ്പള്ളി കിഴക്കുംഭാഗത്ത് എം.സി.റോഡിൽ നിന്നും ഒരു കിലോമീറ്റർ കിഴക്കുമാറി ചങ്ങനാശ്ശേരി ബൈപ്പാസിനരികിലായി ഭഗവതി ക്ഷേത്രം സ്ഥിതിചെയ്യുന്നു.
വാഴപ്പള്ളിയിൽ നാലു ദിക്കിലും ഉള്ള ഭദ്രകാളീക്ഷേത്രങ്ങളിൽ കിഴക്കേ ദിക്കിലെ ക്ഷേത്രമാണ് മോർക്കുളങ്ങര.
ദാരികാസുരനുമായി യുദ്ധത്തിൽ ഏർപ്പെടുന്ന പോർക്കലീ ദേവിയാണ് പ്രതിഷ്ഠ.
പോർക്കലിദേവിയുടെ കര പോർക്കലിക്കരയായും പിന്നീട് മോർക്കുളങ്ങരയായും രൂപാന്തരപ്പെട്ടു.
ഐതിഹ്യം മോർക്കുളങ്ങരക്ഷേത്രവും, ആനക്കൊട്ടിലും
ടിപ്പുവിന്റെ പടയോട്ടക്കാലത്ത് വടക്കൻ കേരളത്തിലെ കോട്ടയം രാജവംശത്തിലെ ഒരു ശാഖ തെക്കുംകൂറിലെ വാഴപ്പള്ളിയിൽ വരികയും  ഇവിടെ പൂവക്കാട്ടുചിറയുടെ പടിഞ്ഞാറുവശത്തായി സ്ഥിരതാമസം ചെയ്യുവാൻ അന്നത്തെ തെക്കുംകൂർ രാജാവ് അനുവദിക്കുകയും ചെയ്തു.
അവർക്ക് അവിടെ രണ്ടു കോവിലകങ്ങൾ രാജാവ് പണിതീർത്തു നൽകി.
ആ കോവിലകങ്ങൾ കോട്ടയത്തു മഠം എന്നും, നീരാഴിക്കെട്ട് എന്നും അറിയപ്പെട്ടു.
കോട്ടയത്തു രാജകുടുംബത്തിന്റെ പരദേവത മുഴക്കുന്നു മലയിലെ ശ്രീ പോർക്കലീദേവിയായിരുന്നു.
ആ തേവാരമൂർത്തിയെ നിത്യവും കണ്ട് തൊഴുതു പൂജചെയ്യുവാനായി അവർ ഇവിടെ പോർക്കലീദേവിക്കായി ക്ഷേത്രം പണിതുയർത്തി പ്രതിഷ്ഠ നടത്തി.
ക്ഷേത്ര ദർശനം കിഴക്കോട്ടേക്കാണ്.
വാഴപ്പള്ളിയിലെ ക്ഷേത്രങ്ങൾ വാഴപ്പള്ളി മഹാക്ഷേത്രം പതിനെട്ടു ഉപക്ഷേത്രങ്ങൾ ദേവി ക്ഷേത്രങ്ങൾ കൽക്കുളത്തുകാവ് ഭഗവതിക്ഷേത്രം മോർക്കുളങ്ങര ശ്രീ ഭഗവതിക്ഷേത്രം മഞ്ചാടിക്കരക്കാവിൽ ശ്രീ രാജരാജേശ്വരിക്ഷേത്രം അമ്മൻകോവിൽ അന്നപൂർണ്ണേശ്വരിക്ഷേത്രം കണ്ണമ്പേരൂർ ശ്രീ ദുർഗ്ഗാദേവീക്ഷേത്രം ചങ്ങഴിമുറ്റത്ത് ഭഗവതിക്ഷേത്രം കോണത്തോടി ദേവിക്ഷേത്രം കൊച്ചു കൊടുങ്ങല്ലൂർ ശ്രീ ഭഗവതിക്ഷേത്രം കുമാരിപുരം കാർത്ത്യായനി ദേവിക്ഷേത്രം വായ്പൂര് കളരി പൊർകലിദേവി ക്ഷേത്രം വിഷ്ണു ക്ഷേത്രങ്ങൾ തിരുവെങ്കിടപുരം മഹാവിഷ്ണുക്ഷേത്രം വേഴക്കാട്ട് ശ്രീകൃഷ്ണസ്വാമിക്ഷേത്രം മഞ്ചാടിക്കര ശ്രീകൃഷ്ണസ്വാമിക്ഷേത്രം ശിവ ക്ഷേത്രങ്ങൾ ദേവലോകം മഹാദേവക്ഷേത്രം ശാലഗ്രാമം മഹാദേവക്ഷേത്രം തൃക്കയിൽ മഹാദേവക്ഷേത്രം വായ്പൂര്  ശ്രീ മഹാദേവ ക്ഷേത്രം ശാസ്താ ക്ഷേത്രം വേരൂർ ശ്രീ ധർമ്മശാസ്താക്ഷേത്രം ഗണപതി ക്ഷേത്രം നെൽപ്പുര ഗണപതിക്ഷേത്രം ഹനുമാൻ ക്ഷേത്രം പാപ്പാടി ഹനുമാൻസ്വാമിക്ഷേത്രം ഇതും കാണുക Morkulangara temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാഴപ്പള്ളി ശ്രീ മഹാദേവക്ഷേത്രം മുഴക്കുന്ന് മൃദംഗശൈലേശ്വരി ക്ഷേത്രം വാഴപ്പള്ളി (ഗ്രാമപഞ്ചായത്ത്) ചങ്ങനാശ്ശേരി പത്തില്ലത്തിൽ പോറ്റിമാർ അവലംബം ↑ കേരളത്തിലെ സ്ഥലനാമചരിത്രങ്ങൾ, കേരള സാഹിത്യ അക്കാദമി - വി.വി.കെ വാലത്ത് ↑ സ്ഥലനാമ കൗതുകം -- പി. എ രാമചന്ദ്രൻ നായർ; റെയിൻബോ ബുക്ക് പബ്ലീകേഷൻസ് -- ISBN : 9788189716554 ↑ സ്ഥലനാമ കൗതുകം - പി. എ രാമചന്ദ്രൻ നായർ; റെയിൻബോ ബുക്ക് പബ്ലീകേഷൻസ് ↑ സ്ഥലനാമ കൗതുകം - പി. എ രാമചന്ദ്രൻ നായർ; റെയിൻബോ ബുക്ക് പബ്ലീകേഷൻസ് ↑ ചങ്ങനാശ്ശേരി (കഴിഞ്ഞ നൂറ്റാണ്ടിൽ; 1999)